**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ...................2016,

**ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o doplnení zákona č.** **381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 39/2015 Z. z., zákona č. 117/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 91/2016 Z. z. a zákona č. 125/2016 Z. z. sa mení a dopĺňa takto:

1. V § 442 odsek 3 znie:

„(3) Škoda sa nahrádza uvedením do predošlého stavu alebo úhradou nákladov nevyhnutných na uvedenie do predošlého stavu.“.

2. V § 442 sa za odsek 3 vkladá nový odsek 4, ktorý znie:

„(4) Ak uvedenie do predošlého stavu nie je možné alebo účelné, alebo ak o to žiada poškodený, uhrádza sa škoda v peniazoch bez uvedenia do predošlého stavu.“.

Doterajší odsek 4 sa označuje ako odsek 5.

1. § 443 znie:

**„§ 443**

„Ak ide o úhradu škody na veci v peniazoch bez uvedenia do predošlého stavu podľa § 442 ods. 4, pri určení jej výšky sa vychádza z ceny v čase poškodenia.“.

**Čl. II**

Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení zákona č. 95/2002 Z. z., zákona č. 99/2003 Z. z., zákona č. 430/2003 Z. z., zákona č. 595/2003 Z. z., zákona č. 186/2004 Z. z., zákona č. 645/2004 Z. z., zákona č. 747/2004 Z. z., zákona č. 91/2005 Z. z., zákona č. 188/2006 Z. z., zákona č. 110/2007 Z. z., zákona č. 8/2009 Z. z., zákona č. 144/2010 Z. z., zákona č. 520/2011 Z. z., zákona č. 180/2013 Z. z. a zákona č. 39/2015 Z. z. sa dopĺňa takto:

1. V § 15 sa dopĺňa odsekmi 3 a 4, ktoré znejú:

„(3) V prípade uznaného nároku na náhradu škody vyplývajúcu z poistenia zodpovednosti, je poisťovateľ povinný poskytnúť poškodenému také poistné plnenie, ktorým bude uhradená skutočná škoda. Skutočnou škodou podľa prvej vety sa rozumie výška nákladov nevyhnutná na uvedenie motorového vozidla do predošlého stavu spôsobilého na prevádzku na pozemných komunikáciách, ako aj na odstránenie ďalších škôd spôsobených poistnou udalosťou bez ohľadu na amortizáciu motorového vozidla alebo na akýkoľvek iný koeficient znižujúci skutočnú škodu.

(4) Ak postup podľa odseku 3 nie je z povahy veci možný alebo účelný z dôvodu totálnej škody, pri poistnom plnení sa vychádza z trhovej ceny poškodenej veci v čase poškodenia.“.

1. Za § 28d sa vkladá § 28e, ktorý vrátene nadpisu znie:

„**§ 28e**

**Prechodné ustanovenia k úpravám účinným od 1. januára 2017**

1. Právne vzťahy vzniknuté z poistenia zodpovednosti pred 1. januárom 2017 sa spravujú podľa predpisov účinných do 31. decembra 2016.
2. Poisťovateľ je povinný zosúladiť všeobecné poistné podmienky podľa tohto zákona najneskôr 1. januára 2017.“.

**Čl. III**

Tento zákon nadobúda účinnosť 1. januára 2017.